62018TJ0636_INF
Üldkohtu (kaheksas koda laiendatud koosseisus) 16. detsembri 2020. aasta otsus – Tokai erftcarbon vs. komisjon
(kohtuasi T‑636/18)
Lepinguväline vastutus – Keskkond – Ainete ja segude klassifitseerimine, märgistamine ja pakendamine – Kõrgtemperatuurse pigi ja kivisöetõrva klassifitseerimine veekeskkonda ohustava ägeda mürgisuse 1. kategooriasse (H400) ja veekeskkonda ohustava kroonilise mürgisuse 1. kategooriasse (H410) – Isikutele õigusi andva õigusnormi piisavalt selge rikkumine
1.
Lepinguväline vastutus – Tingimused – Õigusvastasus – Kahju – Põhjuslik seos – Ühe tingimuse puudumine – Kahju hüvitamise hagi tervikuna rahuldamata jätmine
(ELTL artikli 340 teine lõik)
(vt punktid 54 ja 55)
2.
Lepinguväline vastutus – Tingimused – Õigusvastasus – Isikutele õigusi andva õigusnormi piisavalt selge rikkumine – Isikutele õigusi andev õigusnorm – Mõiste – Veekeskkonda ohustava mürgise seguna klassifitseerimise meetod – Välistamine
(ELTL artikli 340 teine lõik; Euroopa Parlamendi ja nõukogu määrus nr 1272/2008, mida on muudetud määrustega nr 286/2011 ja nr 944/2013, I lisa punkt 4.1.3.5.5)
(vt punktid 58 ja 66‑69)
3.
Lepinguväline vastutus – Tingimused – Õigusvastasus – Sellise õigusnormi piisavalt selge rikkumine, mis toob kaasa kohustuste kehtestamise isikutele või nende kohustuste suurendamise ning mis võib mõjutada isikute õiguslikku olukorda
(ELTL artikli 340 teine lõik)
(vt punktid 70, 71)
4.
Lepinguväline vastutus – Tingimused – Õigusvastasus – Liidu õiguse piisavalt selge rikkumine – Tingimus, et institutsioon on ilmselgelt ja oluliselt eiranud oma kaalutlusõiguse piire – Komisjoni poolt sellise õigusnormi rikkumine, millega talle on antud kaalutlusruum keemiliste ainete ja segude klassifitseerimisel – Teaduslikult keerukas olukord – Piisavalt selge rikkumise puudumine
(ELTL artikli 340 teine lõik; Euroopa Parlamendi ja nõukogu määrus nr 1272/2008, mida on muudetud määrustega nr 286/2011 ja nr 944/2013, I lisa punkt 4.1.3.5.5)
(vt punktid 80‑116)
Ese
ELTL artikli 268 alusel esitatud nõue hüvitada kahju, mis hagejale väidetavalt on tekitatud sellega, et komisjoni võttis 2. oktoobril 2013 vastu määruse (EL) nr 944/2013, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT 2013, L 261, lk 5), ja sellega klassifitseeriti kõrgtemperatuurne pigi ja kivisöetõrv veekeskkonda ohustava ägeda mürgisuse 1. kategooriasse (H400) ja veekeskkonda ohustava kroonilise mürgisuse 1. kategooriasse (H410).
Resolutsioon
1.
Jätta hagi rahuldamata.
2.
Jätta Tokai erftcarbon GmbH kohtukulud tema enda kanda ja mõista temalt välja Euroopa Komisjoni kohtukulud.
3.
Jätta Hispaania Kuningriigi ja Euroopa Kemikaaliameti (ECHA) kohtukulud nende endi kanda.